
Πρόσκληση εκδήλωσης ενδιαφέροντος για συμμετοχή  στα σεμινάρια βραχείας  εκπαίδευσης στο πλαίσιο του προγράμματος «Τριπτόλεμος»
Η Γενική Γραμματεία Νέας Γενιάς, Διεύθυνση Νέας Γενιάς στην προσπάθεια ενημέρωσης και υποστήριξης των νέων που θέλουν να δραστηριοποιηθούν επαγγελματικά στον πρωτογενή τομέα της οικονομίας ανακοινώνει την έναρξη δυο (2) επιμορφωτικών σεμιναρίων βραχείας εκπαίδευσης (διάρκειας 50 ωρών το καθένα), τα οποία θα υλοποιηθούν στη Θεσσαλονίκη με τη συνεργασία της Δημοτικής Κοινωφελούς Επιχείρησης Πολιτισμού, Περιβάλλοντος & Αθλητισμού Θέρμης στους παρακάτω αναφερόμενους τομείς:
1 Κτηνοτροφία αιγοπροβάτων
[bookmark: _GoBack]2. Αρωματικά- φαρμακευτικά φυτά 

Δικαίωμα συμμετοχής έχουν νέοι και νέες, ηλικίας 24 έως και 40 ετών, άνεργοι και εργαζόμενοι. 
Η έναρξη των σεμιναρίων θα πραγματοποιηθεί την Δευτέρα 12 Νοεμβρίου 2018.
Τα σεμινάρια, στα οποία θα συμμετέχουν 20 άτομα ανά αντικείμενο εκπαίδευσης, θα υλοποιηθούν σε σχολικές μονάδες, στις εγκαταστάσεις των δομών του ΕΛΓΟ ΔΗΜΗΤΡΑ, του 1oυ Γενικού Λυκείου Θέρμης και στους Γεωργικούς Συνεταιρισμούς Θέρμης και Βασιλικών.

Οι αιτήσεις συμμετοχής θα υποβάλλονται μόνο ηλεκτρονικά από την Δευτέρα 22 Οκτωβρίου 2018 έως και την Τετάρτη 7 Νοεμβρίου 2018, στην ηλεκτρονική διεύθυνση: akatsarou@minedu.gov.gr 

Κατά την συμπλήρωση των θέσεων συμμετοχής θα δοθεί προτεραιότητα στους ανέργους νέες/νέους.
Στην περίπτωση κατά την οποία ο αριθμός των ενδιαφερομένων υπερβαίνει τον αριθμό των προβλεπόμενων θέσεων θα πραγματοποιηθεί δημόσια κλήρωση.

Πληροφορίες
Διεύθυνση Νέας Γενιάς
Τμήμα Α΄ Αναπτυξιακών Δράσεων
Κατσαρού Άρτεμις: 210-3442491, 
Θανόπουλος Κώστας: 210-3442492

